钦定古今图书集成/明伦汇编/闺媛典/第315卷 > 皇清四十八 > 吴近功妻欧氏
## 钦定古今图书集成/明伦汇编/闺媛典/第315卷 > 皇清四十八 > 吴近功妻欧氏

按《宜兴县志》：欧氏，辛卯举人吴近功妻。生而严毅，举止端庄。年十九而嫁，事姑曲尽礼节。二十五，夫亡，家徒四壁，有遗腹，五月生子。凌霄甘贫抚之，亲族或劝嫁，辄以死自誓，饥寒无怨，虽甚爱子不姑息。常诫曰：“富贵非所期，砥行为君子足矣。” 年四十五终，历二十年如一日。